b"\n_START_ARTICLE_\nWilhelm Falley\n_START_SECTION_\nBiografia\n_START_PARAGRAPH_\nRecent esclatada la I Guerra Mundial, el 4 de desembre de 1914 ingressa al Servei de Reserva de l'Ex\xc3\xa8rcit, sent voluntari per anar al 93\xc3\xa8 Regiment de Reserva d'Infanteria, destacat al Front Occidental. Al desembre de 1916 \xc3\xa9s transferit com a oficial de morters a l'Estat Major del 7\xc3\xa8 Regiment de Gu\xc3\xa0rdies, i al maig \xc3\xa9s oficial-ordenan\xc3\xa7a i oficial de protecci\xc3\xb3 de gasos. _NEWLINE_Amb el final de la guerra, segueix al Reichswehr, quedant destinat entre 1919 i 1928 al 29\xc3\xa8 Regiment d'Infanteria; i entre 1936 i 1939 serveix com a instructor de t\xc3\xa0ctica a l'Escola de Guerra de Munic. _NEWLINE_A l'inici de la Segona Guerra Mundial comanda el III Batall\xc3\xb3 del 238\xc3\xa8 Regiment d'Infanteria a Alemanya (agost de 1939-gener de 1940), el II Batall\xc3\xb3 del 433\xc3\xa8 Regiment d'Infanteria, formant part de la  164a Divisi\xc3\xb3 d'Infanteria i participant en la batalla de Fran\xc3\xa7a (gener de 1940-abril de 1941); fins que \xc3\xa9s nomenat comandant del 4t Regiment d'Infanteria (32a Divisi\xc3\xb3 d'Infanteria) (abril de 1941-juny de 1942), i participant en l'Operaci\xc3\xb3 Barbarroja, dins del sector nord. _NEWLINE_Al juny de 1942 passa a la reserva, i entre setembre i desembre comanda interinament les divisions d'infanteria 36a, 330a i 246a; fins que l'1 de desembre de 1943 \xc3\xa9s promogut a Generalmajor i nomenat comandant de la 246a, destinat al Sector Central del Front Oriental. El 25 d'abril de 1944 \xc3\xa9s nomenat comandant de la  91. Luftlande Infanterie-Division, destinada a Fran\xc3\xa7a i formant part de les defenses est\xc3\xa0tiques de la pen\xc3\xadnsula de Cotentin. El 6 de juny de 1944, el seu cotxe va ser emboscat quan tornava d'un entrenament de la invasi\xc3\xb3, sent el primer general alemany en morir a la invasi\xc3\xb3 aliada, morint a la rodalia de Sainte-M\xc3\xa8re-\xc3\x89glise."